જોહાન ગટેનબર્ગને તેની કલ્પના સાકાર કરવા માટે બીજો એક સોની સાથીદાર મળી ગયો. તેનું નામ હતું જૉન ફસ્ટ. લેટિન ભાષાનું વ્યાકરણ અને બાઈબલ છાપવા માટે જૉને નાણાકીય મદદ કરવાની તૈયારી બતાવી. જોહાને ૨૦ વર્ષ જેટલા લાંબા સમયના પ્રયોગો પછી સીસું, ટીન અને એન્ટીમની ધાતુઓના અમુક પ્રમાણમાં મિશ્રણ કરવાની રીત શોધી કાઢી. આ ધાતુ ઠંડી પડતાં વિસ્તૃત થતી હતી. ધાતુઓના આ મિશ્રણને ‘ટાઈપ મેટલ’ એવું નામ આપવામાં આવ્યું, જે આજે પણ એ જ નામથી ઓળખાય છે.